<classify> Mwenyekiti wa klabu hiyo, Dk Ahmed Twaha ametoa agizo hilo wakati akizungumza na wajumbe wa kamati ndogo zilizoundwa hivi karibuni.Alisema kumekuwepo na vitendo vingi ambavyo vilijitokeza kwenye michuano ya Ligi Kuu Tanzania Bara msimu uliopita, ambavyo vimeigharimu timu hiyo na kulazimika kulipa faini ya Sh milioni 3, fedha ambayo awali ililengwa kutekeleza mambo mengine ya kimaendeleo.Kutokana na kuwepo kwa tatizo hilo ndio sababu pekee liyosababisha kuundwa kwa kamati hii ya ulinzi na usalama kwa imani kwamba ndiyo itaweza kukabiliana na vitendo vinavyoweza kusababisha hasara ndani ya klabu yetu badala ya kuendelea kukwamisha juhudi za kupiga hatua ya maendeleo, alisema.Aidha, aliongeza: Ukiangalia msimu uliopita tulipata hasara ya Sh milioni 3 kwa makosa ya uwanjani na hii inasababishwa na mashabiki, kitendo ambacho kinaharibu sura ya mkoa, alisema mwenyekiti huyo.Kamati ya Nidhamu na Maadili nayo pia iliagizwa kuhakikisha inadhibiti watu wote wanaotoa lugha za matusi dhidi ya Coastal Union kupitia kwenye mitandao ya kijamii ikiwemo ya Facebook, Twitter na mengineyo kuwachukulia hatua kali za kisheria ili kukomesha vitendo hivyo mara moja.Lakini pia zamani wapo watu walikuwa wakitengeneza vitabu vya tiketi na kufanya mapato kuwa madogo licha ya uwepo wa watu wengi hivyo huu ndio mwisho wao kamati hii pia itasimamia suala hilo kwani hali hii iliifanya klabu kukosa mapato, alisema.  <topic>: michezo 